Tudert n tutlayin-a deg yiwet n tmurt, yeggar-itent deg unermis ara ad yawin amennuɣ gar-asent ṭṭraḍ ger tutlayin, anect-a yella-d s tmentelt n umgired n yiẓuyar (iẓayaren), d tagnit n Tmurt n Lezzayer. Yal yiwet seg tutlayin yettidiren deg tehri agrakalan, tekkat iwakken ad tesɛu adeg deg tmendawt, aladɣa asemres-ines deg tmetti n yal ass, d amedya n tutlayt n tmaziɣt, imi seg yiseggasen n 1963, deffir n usuffeɣ n tmendawt-a, d yiseggasen n 1980 d 2001 d waṭas-aya, imaziɣen walan adabu idewwer udem-is ɣef wayen akk icudden ɣer tmagit-nsen, aladɣa tutlayt, d ayen i d-yewwin aṭas yineḍruyen iḥetmen adabu ad ibedel ṛṛayis. Deg useggas n 2002, tamaziɣt tuɣal d tutlayt taɣelnawt deg tmendawt n 10 yebrir 2002, amagrad 176; deg useggas n 2015, tuɣal d tutlayt tunṣibt deg tmendawt, amagrad 3 bis.